Lupus

**Lupus**, dem formally call **systemic lupus erythematosus** (**SLE**), be an autoimmune disease insyd wich de body ein immune system mistakenly dey attack healthy tissue insyd chaw parts of de body. Symptoms dey vary among people den fi be mild to severe. Common symptoms dey include painful den swollen joints, fever, chest pain, hair loss, mouth ulcers, swollen lymph nodes, dey feel tired, den a red rash wich be most commonly on de face. Often der be periods of illness, dem call flares, den periods of remission during wich der be few symptoms. Kiddies up to 18 years old dey develop a more severe form of SLE dem term childhood-onset systemic lupus erythematosus.

Lupus be Latin for 'wolf': na dem so-name de disease insyd de 13th century as na dem think de rash dey appear like a wolf ein bite.

De cause of SLE no be clear. Dem dey think to involve a combination of genetics den environmental factors. Among identical twins, if one be affected der be a 24% chance de oda one sanso go develop de disease. Dem dey believe female sex hormones, sunlight, smoking, vitamin D deficiency, den certain infections to increase a person ein risk. De mechanism dey involve an immune response by autoantibodies against a person ein own tissues. Dese be most commonly anti-nuclear antibodies wey dem dey result in inflammation. Diagnosis fi be difficult wey e base on a combination of symptoms den laboratory tests. Der be a number of oda kinds of lupus erythematosus wey dey include discoid lupus erythematosus, neonatal lupus, den subacute cutaneous lupus erythematosus.

Der be no cure for SLE, buh der be experimental den symptomatic treatments. Treatments fi include NSAIDs, corticosteroids, immunosuppressants, hydroxychloroquine, den methotrexate. Although corticosteroids be rapidly effective, long-term use dey result in side effects. Alternative medicine no show to affect de disease. Men get higher mortality. SLE significantly dey increase de risk of cardiovascular disease, wey dis be de most common cause of death. While women plus lupus get higher-risk pregnancies, chaw be successful.

Rate of SLE dey vary between countries from 20 to 70 per 100,000. Women of childbearing age be affected about nine times more often dan men. While e most commonly dey begin between de ages of 15 den 45, a wide range of ages fi be affected. Those of African, Caribbean, den Chinese descent be at higher risk dan those of European descent. Rates of disease insyd de developing world be unclear.

## Famous cases

* Shannon Boxx, U.S. Olympic team soccer player
* Nick Cannon, American television host, actor, rapper, den comedian
* Pumpuang Duangjan, Thai Luk Thung singer. Chaw people know dis disease as "Phumpuang disease" secof she die from de disease.

* Selena Gomez, singer, actress, producer, den businesswoman
* Sally Hawkins, actress
* Flannery O'Connor, Southern Gothic novelist den short-story author
* Michael Jackson, American singer, songwriter, dancer den philanthropist

* Seal, British singer
* Cori Broadus, business owner of beauty company Choc Factory, Snoop den Shante Broadus dema daughter.
* Toni Braxton, American singer, songwriter, actress den television personality

## References


## External links

* Systemic Lupus Erythematosus at the National Institute of Arthritis and Musculoskeletal and Skin Diseases